**Tájékoztató Kérelem Benyújtásához**

A támogatást a kérelem benyújtását követő naptól, legfeljebb három hónapra lehet igényelni.

Fontos, hogy a dokumentumok minden része kitöltésre kerüljön.

A kérelem kitöltéséhez használni szükséges a kitöltési segédletet.

A kérelmet, és a kapcsolódó dokumentumokat a kitöltést. kinyomtatást, aláírást és szkennelést követően elektronikusan kell benyújtani epapir.gov.hu oldalon keresztül.

Az első oldalon az alábbi adatok megadása kötelező:

* CÉGKAPUBÓL KÜLDVE SZERETNÉK E-PAPÍRT BENYÚJTANI lehetőséget ki kell választani, és meg kell adni a vállalkozás nevét és adószámát.
* Témacsoport: Kormányhivatali ügyek
* Ügytípus: Foglalkoztatási támogatások, közfoglalkoztatási és egyéb állami foglalkoztatási feladatok
* Címzett: a vállalkozás székhelye szerinti Illetékes kormányhivatal
* Hivatkozási szám: nincsen, nem kell megadni
* Levél Tárgya: Kérelem csökkentett munkaidős foglalkoztatás támogatásához
* Levél szövege: Kérelem csökkentett munkaidős foglalkoztatás támogatásához

Az elő lap alján lehet váltani a dokumentumok csatolására a TOVÁBB A CSATOLMÁNYOKHOZ gombbal.

Csatolmányok:

A beszkennelt dokumentumokat pdf formátumban kell csatolni. A csatolást követően a dokumentumokat hitelesíteni kell. Minden dokumentum mellett a hitelesítést a rendszer automatikusan felajánlja. A hitelesítést követően TOVÁBB A VÉGLEGESÍTÉSHEZ gombbal lehet lezárni a folyamatot.

Fábián György

Munkaügyi tanácsadó